Diari Oficial de la Generalitat Valenciana


Sumari del DOGV 3202, del 12-03-1998 (1998/1705)

ORDRE de 19 de febrer de 1998, de la Conselleria d'Ocupació, Indústria i Comerç, mitjançant la qual es publica la línia pressupostària i s'estableix el procediment de pagament per a la segona fase dels programes de garantia social, convocats per mitjà de l'Ordre de 13 de juny de 1997 de les conselleries d'Ocupació, Indústria i Comerç i de Cultura, Educació i Ciència.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3202

Data del DOGV
:   12-03-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/1705


Data del document
:   19-02-1998

Organisme emissor
:   Conselleria d'Ocupació, Indústria i Comerç

Tipus de document
:   Ordre

Anàlisi jurídica

ORDRE de 19 de febrer de 1998, de la Conselleria d'Ocupació, Indústria i Comerç, mitjançant la qual es publica la línia pressupostària i s'estableix el procediment de pagament per a la segona fase dels programes de garantia social, convocats per mitjà de l'Ordre de 13 de juny de 1997 de les conselleries d'Ocupació, Indústria i Comerç i de Cultura, Educació i Ciència. [1998/C1705]
  
Amb data 20 de juny de 1997 es va publicar en el Diari Oficial de la Generalitat Valenciana l'Ordre de 13 de juny de 1997, de les conselleries de Cultura, Educació i Ciència i d'Ocupació, Indústria i Comerç, per la qual es convocaven subvencions per al desenvolupament de programes de garantia social.
  
Després de la publicació de la Llei de Pressupostos de la Generalitat Valenciana per a l'exercici de 1998 (DOGV de 31 de desembre de 1997), i d'acord amb el que estableix l'article 47 de la Llei d'Hisenda Pública de la Generalitat Valenciana, es publica la línia pressupostària que farà front a la segona fase dels esmentats programes, tal com consta en l'article 2 de l'esmentada Ordre de 13 de juny de 1997.
  
Al mateix temps, i a fi d'evitar interrupcions entre la primera i la segona fase d'execució dels programes, s'estableix un procediment de justificació de despeses que cobreix des de l'acabament de la primera fase fins a l'acabament del programa de garantia social.
  
Per tot això, fent ús de les facultats que m'atorga la Llei 5/1983, de 30 de desembre, de Govern Valencià,
  
ORDENE
  
Article únic
  
La segona fase dels programes de garantia social, que es realitzarà durant el primer semestre de 1998, serà finançada per la Conselleria d'Ocupació, Indústria i Comerç per una quantia màxima de 351.922.227 pessetes a càrrec de la línia de subvenció 4.08 del programa 322.20, Formació Professional Ocupacional, de la Llei de Pressupostos de la Generalitat Valenciana de 1998, y està cofinançada pel Fons Social Europeu.
  
Les ajudes corresponents a la segona fase es lliuraran en els termes establits en la resolució aprovatòria que tindrà en compte el procediment següent:
  
- Es lliurarà un 30% de la subvenció concedida després de la presentació prèvia per part de l'entitat de la relació de participants en la segona fase del programa de garantia social, en els models normalitzats que es facilitaran a aquest efecte, de la documentació acreditativa d'haver subscrit les assegurances d'accidents i de responsabilitat civil, i de la fitxa de manteniment de tercers.
  
- El 70% restant es lliurarà després de la presentació prèvia, en un termini màxim de dos mesos des de l'acabament del programa, de les despeses ocasionades en la seua execució.
  
No obstant el procediment anteriorment indicat, i amb subjecció al que estableix l'article 32.8 de la Llei 15, de 29 de desembre, de la Generalitat Valenciana, de Pressupostos per a l'exercici 1998, les entitats podran presentar un aval i, en l'esmentat supòsit, podran acollir-se al següent procediment de lliurament de la subvenció:
  
- El 60% de la subvenció concedida es lliurarà després de la presentació prèvia de la relació de participants en la segona fase del programa, en els models oficials que es facilitaran a aquest efecte, de la documentació acreditativa d'haver subscrit les assegurances d'accidents i de responsabilitat civil, i de la fitxa de manteniment de tercers.
  
- El 40% restant quan el beneficiari justifique, en un termini màxim de dos mesos des de l'acabament del programa, les despeses ocasionades en la realització.
  
L'entitat, amb anterioritat al pagament, haurà de presentar la documentació acreditativa d'estar al corrent de les obligacions tributàries i davant la Seguretat Social en els termes establits en l'Ordre de 30 de maig de 1996, de la Conselleria d'Economia i Hisenda, sobre el compliment d'obligacions tributàries i davant la Seguretat Social per a beneficiaris de subvencions a càrrec dels Pressupostos de la Generalitat Valenciana (DOGV de 21 de juny de 1996), i quedaran exonerades de l'esmentada acreditació les entitats locals, organismes autònoms i empreses públiques de la Generalitat Valenciana d'acord amb el que s'ha establit en l'esmentada norma.
  
València, 19 de febrer de 1998
  
El conseller d'Ocupació, Indústria i Comerç,